CELEX: 62019TN0367
Language: hr
Date: 2019-06-19 00:00:00
Title: predmet T-367/19: Tužba podnesena 19. lipnja 2019. — Camerin protiv Komisije

12.8.2019   
            
            
               HR
            
            
               Službeni list Europske unije
            
            
               C 270/36
            
         
      Tužba podnesena 19. lipnja 2019. — Camerin protiv Komisije
      (predmet T-367/19)
      (2019/C 270/38)
      Jezik postupka: francuski
      
         Stranke
      
      
         Tužiteljica: Laure Camerin (Bastia, Francuska) (zastupnik: M. Casado García-Hirschfeld, odvjetnik)
      
         Tuženik: Europska komisija
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  utvrdi da je njezina tužba dopuštena i osnovana;
               
            
                  —
               
               
                  slijedom toga djelomično poništi pobijanu odluku;
               
            
                  —
               
               
                  dosudi naknadu neimovinske štete prouzročene nizom PMO-ovih odluka i postupaka, koje treba razmotriti zajedno, i koju tužiteljica procjenjuje ex aequo et bono na iznos od 50 000 eura;
               
            
                  —
               
               
                  naloži Europskoj komisiji snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke Ureda za upravljanje individualnim materijalnim pravima i njihovu isplatu (PMO) o izvršenju odluke o zapljeni koju je donio belgijski sud, kojom je zadržano pravo ponovnog ustezanja iznosa od 3 839,60 eura od mirovina koje treba isplatiti tužiteljici, potonja iznosi četiri tužbena razloga.
      
                  1.
               
               
                  Prvi žalbeni razlog temelji se na člancima 1. i 25. Povelje Europske unije o temeljnim pravima, povredi članka 6. Priloga VIII. Pravilniku o osoblju za dužnosnike Europske unije (u daljnjem tekstu: Pravilnik) i postojanju pogreške u ocjeni. U tom pogledu, tužiteljica smatra da ne postoji nijedan razlog ni pravna osnova koji bi opravdali odluku PMO-a da nastavi ustezati više od dvije trećine njezine mirovine.
               
            
                  2.
               
               
                  Drugi tužbeni razlog temelji se na povredi načela zakonitosti i pravne sigurnosti. Prema mišljenju tužiteljice, Pravilnik je lex specialis koji ima prednost pred bilo kojim nacionalnim pravom: u području minimalnog prihoda tako postoje odredbe Pravilnika koje derogiraju kako opće europsko radno zakonodavstvo, tako i nacionalno radno zakonodavstvo.
               
            
                  3.
               
               
                  Treći tužbeni razlog temelji se na povredi načela dobre uprave i brižnog postupanja, jer nisu ni na koji način obrazložene činjenice ili dokazi koji opravdavaju donošenje PMO-ove odluke o zadržavanju prava ponovnog ustezanja iznosa od 3 839,60 eura od mirovina koje treba isplatiti tužiteljici.
               
            
                  4.
               
               
                  Četvrti žalbeni razlog temelji se na povredi načela ravnopravnosti i nediskriminacije, među ostalim zbog toga što, ako se prihvati PMO-ovo tumačenje, minimalni prihod ovisi o zemlji u kojoj je dužnosnik prebivao.
                  Tužiteljica također traži naknadu neimovinske štete koju je navodno pretrpjela zbog nepravilnosti koje je PMO počinio i koje joj ne dopuštaju dostojanstven život.